കുടവെച്ചൂര് പള്ളിയില് മാതാവിന്റെ പിറവിത്തിരുനാളിന് കൊടിയേറി വെച്ചൂര്: കുടവെച്ചൂര് സെന്റ് മേരീസ് പള്ളിയിലെ പരിശുദ്ധ കന്യകാമറിയത്തിന്റെ പിറവിത്തിരുനാളിന് കൊടിയേറി. ഇന്നലെ വൈകുന്നേരം ഭക്തി നിര്ഭരമായ അന്തരീക്ഷത്തില് വികാരി ഫാ. ജോര്ജ് നേരേവീട്ടിലിന്റെ മുഖ്യകാര്മികത്വത്തിലാണ് കൊടിയേറ്റിയത്. ഫാ. കുര്യാക്കോസ് കളപ്പുരയ്ക്കല്, ഫാ. അനൂപ് വടക്കുഞ്ചേരി എന്നിവര് സഹകാര്മികരായി. പ്രസുദേന്തി വര്ഗീസ് ജോണ് മുപ്പറപ്പള്ളില്, ട്രസ്റ്റിമാരായ തോമസ് കായിച്ചിറ, ജോസഫ് അറയ്ക്കല്, റോബിന് മണ്ണത്താലി തുടങ്ങിയവര് നേതൃത്വം നല്കി. അനുമോദിച്ചു മറവന്തുരുത്ത്: പ്ലസ്ടു പരീക്ഷയില് ഉന്നതവിജയം നേടിയ മറവന്തുരുത്ത് പഞ്ചായത്തിലെ വിദ്യാര്ഥികളെ യൂത്ത് കോണ്ഗ്രസ് ഉപഹാരം നല്കി അനുമോദിച്ചു. മറവന്തുരുത്ത് മണ്ഡലം യൂത്ത് കോണ്ഗ്രസ് കമ്മിറ്റി സംഘടിപ്പിച്ച അനുമോദന യോഗം സംസ്കാര സാഹിതി സംസ്ഥാന ജനറല് സെക്രട്ടറി എം.കെ. ഷിബു ഉദ്ഘാടനം ചെയ്തു. യൂത്ത് കോണ്ഗ്രസ് മണ്ഡലം പ്രസിഡന്റ് ഇ.എസ്. ഹരീഷ് അധ്യക്ഷത വഹിച്ചു. കോണ്ഗ്രസ് ബ്ലോക്ക് വൈസ് പ്രസിഡന്റ് എന്.സി. തോമസ്, വി.ആര്. ബേബിക്കുട്ടന്, സി.കെ. അപ്പുക്കുട്ടന്, ഇന്ദ്രന് ഇത്തിപ്പുഴ, യൂത്ത് കോണ്ഗ്രസ് നേതാക്കളായ പി.എസ്. ഷിന് പുളുക്കിയില്, എന്.ഒ. ജിഫില്, ആദിത്യശങ്കര് എന്നിവര് പ്രസംഗിച്ചു.